<classify> CKU juzi ilikabidhi vifaa vya muziki vyevye thamani ya Sh milioni 80 kwa Kaimu Mkurugenzi wa Idara ya Sanaa kutoka Wizara ya Habari, Utamaduni, Sanaa na Michezo, Leah Kihimbi kwa niaba ya Tasuba.Kihimbi akizungumza baada ya kupokea vifaa hivyo aliitaka jumuiya ya Tasuba kuvitumia vizuri vifaa hivyo ili wanafunzi wa miaka mbalimbali wafaidike na msaada huo. Alisema kuwa CKU watafurahi endapo wataona vifaa hivyo vitadumu kwa miaka mingi na kuwafaidisha wanafunzi wengi.Pia aliitaka Tasuba kuwa wabunifu wa njia mbalimbali za kuwaongezea kipato. Naye Kaimu Mtendaji Mkuu wa Tasuba, Michael Kandinde aliishukuru CKU na kuwahakikishia kuwa vifaa hivyo vitatunzwa na kutumika kwa malengo yaliyokusudiwa. Kandinde aliwataka walimu wa muziki kuvitunza vifaa hivyo, ili wanafunzi wengi waweze kufaidika navyo.Msimamizi wa programu hiyo ya mwaka mmoja ya vifaa vya muziki, Mandolin Kahindi alisema mbali na vifaa vya muziki, CKU pia itatoa fedha kwa ajili ya kufanyia ukarabati vifaa hivyo endapo vitaharibika. Alisema Tasuba imefaidika na vifaa hivyo ili kupunguza changamoto nyingi zilizopo katika idara ya muziki.  <topic>: MICHEZO 